Väinö Puranen

Väinö Ilmari Puranen (1. huhtikuuta 1902 Karttula – 4. kesäkuuta 1978 Kuopio) oli suomalainen maanviljelijä ja osuustoimintamies, joka sai maanviljelysneuvoksen arvonimen vuonna 1968.Helsingin Sanomat. 09.06.1978. Kuolleita.

Purasen vanhemmat olivat maanviljelijä Herman Puranen ja Amalia Korhonen ja puoliso vuodesta 1929 hammaslääkäri Aili Finne. Puranen valmistui agronomiksi vuonna 1927 ja palasi omistamansa Aron sukutilan viljelijäksi Tervoon, josta kehittyi alueensa parhaita. Puranen valittiin Suomen Osuuskauppojen Keskuskunnan hallintoneuvoston jäseneksi 1938 ja 1970-luvun alussa SOK:n hallintoneuvoston puheenjohtajaksi. Hän toimi myös Keskinäisen vakuutusyhtiö Pohjan hallintoneuvoston puheenjohtajana ja Pellervo-seuran valtuuskunnan jäsenenä sekä Tervon kunnanvaltuuston jäsenenä ja puheenjohtajana.

Puranen osallistui koulupoikana sisällissotaan Porin suojeluskunnassa ja sai vapaussodan muistomitalin. Talvi- että jatkosotaan hän osallistui pääsääntöisesti sotilasvirkamiehenä elintarvikevarikon hankintatoimiston päällikkönä kapteenin virka-asemassa.

Lähteet

Luokka:Maanviljelysneuvokset
Luokka:Suomalaiset maanviljelijät
Luokka:Tervon kunnanvaltuutetut
Luokka:Osuustoimintaliikkeen vaikuttajat
Luokka:Vuonna 1902 syntyneet
Luokka:Vuonna 1978 kuolleet